A POLITIKAI ÉS BIZTONSÁGI BIZOTTSÁG BiH/4/2004 HATÁROZATA
(2004. október 19.)
az Európai Unió boszniai és hercegovinai katonai művelete tekintetében a nápolyi EU Vezetési Elem parancsnokának kinevezéséről
(2004/821/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 25. cikke (3) bekezdésére,
tekintettel az Európai Unió boszniai és hercegovinai katonai műveletéről szóló 2004. július 12-i 2004/570/KKBP tanácsi együttes fellépésre (1) és különösen annak 6. cikkére,
mivel:
(1)
A főtitkár/főképviselő és a NATO főtitkára közötti 2004. szeptember 28-i és 2004. október 8-i levélváltással az Észak-atlanti Tanács hozzájárult ahhoz, hogy a nápolyi Összhaderőnemi Kötelékparancsnokság vezérkari főnökét a nápolyi EU Vezetési Elem parancsnokaként rendelkezésre bocsássa.
(2)
Az EU katonai bizottsága 2004. szeptember 15-én elfogadta az EU műveleti parancsnokának arra irányuló ajánlását, hogy a nápolyi Összhaderőnemi Kötelékparancsnokság vezérkari főnökét, Ciro COCOZZA tábornokot az Európai Unió boszniai és hercegovinai katonai művelete tekintetében a nápolyi EU Vezetési Elem parancsnokává nevezzék ki.
(3)
A 2004/570/KKBP tanácsi együttes fellépés 6. cikke értelmében a Tanács felhatalmazta a Politikai és Biztonsági Bizottságot (PBB) az EU katonai művelet politikai és stratégiai irányításának gyakorlására.
(4)
Az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyv 6. cikkének megfelelően Dánia nem vesz részt az Európai Unió védelmi vonatkozású határozatainak és tevékenységeinek kidolgozásában és végrehajtásában.
(5)
Az Európai Tanács 2002. december 12-13-i koppenhágai ülésén nyilatkozatot fogadott el, amelyben kijelentette, hogy a „Berlini plusz” rendelkezései és azok végrehajtása kizárólag azokra az EU-tagállamokra vonatkozik majd, amelyek egyben vagy NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,
A KÖVETKEZŐKÉPPEN HATÁROZOTT:
1. cikk
Ciro COCOZZA tábornokot az Európai Unió boszniai és hercegovinai katonai művelete tekintetében a nápolyi EU Vezetési Elem parancsnokává nevezik ki.
2. cikk
Ez a határozat az elfogadásának napján lép hatályba.
Kelt Brüsszelben, 2004. október 19-én.